
[bookmark: _Hlk103539534]Riigihanke korraldamine ja sõiduki liisingulepingu sõlmimiseks volitamine

1. Asjaolud ja menetluse käik
Narva linna Sotsiaalabiameti omandis on VOLKSWAGEN KOMBI, väljalaskeaasta 2018,                 VIN-kood WV2ZZZ7HZKH023835, registreerimismärk 321BYN, 5+1 kohta. Sõiduk on soetatud 2018. aastal ning üle antud Narva Sotsiaaltöökeskuse käsutusse. Narva Sotsiaaltöökeskus on                      Narva linna Sotsiaalabiameti hallatav asutus, kelle kaudu Narva linna Sotsiaalabiamet korraldab sotsiaalteenuste osutamist. Narva Sotsiaaltöökeskus kasutab sõidukit asutuse keskköögi valmistoidu kättetoimetamiseks klientidele, sh Hooldekodu, Sotsiaalmaja ja koduteenuse kliendid, ning  keskuse klientide vedudeks linna- ja riigiasutustesse. Seoses sellega, et sõiduk on pidevas kasutuses, on sõidukil hakanud ilmnema rikked, mille remont on kallis, kuid  garantii on lõppenud  (4 aastat või 120 000 km).
Kvaliteetse sotsiaaliteenuse osutamiseks, sh asutuse keskköögi valmistoidu kättetoimetamiseks klientidele ning keskuse klientide vedudeks linna- ja riigiasutustesse tuleb soetada                                  Narva Sotsiaaltöökeskusele uus sõiduk. 
[bookmark: _GoBack]Lähtudes ülaltoodust taotleb Narva linna Sotsiaalabiamet riigihanke korraldamist uue sõiduki kasutusrendile võtmiseks ja liisingulepingu sõlmimiseks viieks aastaks. Hanke eesmärgiks on                    Narva Sotsiaaltöökeskuse kasutuses oleva sõiduki VOLKSWAGEN KOMBI (väljalaskeaasta 2018, VIN-kood WV2ZZZ7HZKH023835, registreerimismärk 321BYN, seisuga 20.06.2023 odomeetri näit 84300 km) mõistlike kulutustega vahetus uue sõiduki vastu kvaliteetsete sotsiaalteenuste osutamise tagamiseks. Uue sõiduki ostmisel kasutatakse esimese sissemaksena vana sõidukit VOLKSWAGEN KOMBI (registreerimismärk 321BYN). 

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Riigihangete seaduse § 5 lõigete 1 ja 2 punkti 2 alusel on kohaliku omavalitsuse asutus kohustatud järgima riigihangete seaduses sätestatud korda.
2.3 Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille maksumus ületab 6 400 eurot, kuid ei ületa 64 000 eurot.

3. Otsus
3.1 Narva linna Sotsiaalabiametil algatada sõiduki kasutusrendi lihthanke menetlust kooskõlas riigihangete seaduse nõuetega.
3.2 Määrata punktis 3.1 nimetatud lihthanke hankijaks Narva linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks                      Narva Sotsiaaltöökeskuse juhataja asetäitja Yulia Khoreva.
3.3 Volitada Narva linna Sotsiaalabiametit sõlmima edukaks tunnistatud pakkumuse esitatud pakkujaga liisinguleping.

4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

